KÄSKKIRI

	31.01.2024 nr 8	

Kinnisasja avalikes huvides omandamine

1.	ASJAOLUD JA MENETLUSE KÄIK

Kaitseministri 08.08.2022 määruse nr 16 „Riigi Kaitseinvesteeringute Keskuse põhimäärus“ § 12 lõike 1 punkti 14 ja lõike 2 ning kinnisasja avalikes huvides omandamise seaduse (KAHOS) § 4 lõike 1 punkti 19 ja § 7 alusel alustas Riigi Kaitseinvesteeringute Keskus 26.01.2024 kirjaga nr 5-3/24/441-1 menetlust, et riigikaitseliseks vajaduseks omandada Võru maakonnas Antsla vallas Järvepalu külas Audra kinnisasi (kinnistusregistri registriosa nr 178241, katastritunnus 69701:003:0442, pindala 3,16 ha, sihtotstarve maatulundusmaa) osaliselt ning edastas pakkumuse maa-ala kokkuleppel omandamiseks. 

Kinnisasja avalikes huvides omandamise ese on Audra kinnisasja koosseisus olev lisas toodud plaanil näidatud maa-ala ning omandamise riigikaitseline vajadus tuleneb asjaolust, et maa-ala asub Kaitseväe Nursipalu harjutusväljal, selle laiendatud piirides. Nursipalu harjutusväli on asutatud Vabariigi Valitsuse 14.02.2008 korraldusega nr 79 „Kaitseväe Nursipalu harjutusvälja asutamine ja riigivara tasuta üleandmine“ (www.riigiteataja.ee/akt/12928067) ja laiendamine on otsustatud Vabariigi Valitsuse 20.10.2023 korraldusega nr 266 „Kaitseväe Nursipalu harjutusvälja laiendamine planeerimisseadust kohaldamata, keskkonnamõju hindamata jätmine ja Natura asjakohase hindamise algatamine“ (www.riigiteataja.ee/akt/321102023003). Maa-ala omandab Eesti Vabariik (Kaitseministeeriumi valitsemisele). Audra kinnisasja omanikuna on kinnistusraamatusse 04.05.2021 sisse kantud OÜ Usaldusmetsad (registrikood 10815720).

Pakkumuses toodud kinnisasja hüvitusväärtus on määratud Vabariigi Valitsuse 09.03.2023 määruse nr 22 „Kinnisasja erakorralise hindamise kord“ alusel, tuginedes 02.06.2023 kogutud takseerandmetele. Hind sisaldab KAHOS § 11 lõikes 2 nimetatud tasu ning täiendavat hüvitist KAHOS § 15 lõike 3 ja § 17 lõike 1 alusel. Kinnisasja omanik nõustus pakkumusega 29.01.2024 meilitsi.

2.	OTSUS

Lähtudes eeltoodust ning KAHOS § 1 lõikest 7, § 3 lõikest 3, § 4 lõike 1 punktist 19 ja § 6 lõikest 3, kaitseministri 08.08.2022 määruse nr 16 „Riigi Kaitseinvesteeringute Keskuse põhimäärus“ § 12 lõike 1 punktist 14 ja lõikest 2:

2.1	Omandada kokkuleppel omanikuga Võru maakonnas Antsla vallas Järvepalu külas asuvast Audra kinnisasjast (kinnistusregistri registriosa nr 178241, katastritunnus 69701:003:0442, pindala 3,16 ha, sihtotstarve maatulundusmaa) mõtteline osa (55/316) lisas toodud plaanil näidatud ulatuses.

2.2	Tasuda kinnisasja omanikule punktis 2.1 nimetatud mõttelise osa eest 21 747 eurot, millest:

a)	17 980 eurot on kinnisasja väärtus ja hüvitis saamata jääva tulu eest vastavalt KAHOS § 11 lõikes 2 sätestatule;
b)	3596 eurot on täiendav hüvitis kinnisasja omandamise kokkuleppe saavutamise eest vastavalt KAHOS § 15 lõikes 3 sätestatule;
c)	171 eurot on täiendav hüvitis kinnisasja menetluses osalemisega kaasnevate asjaajamise kulude eest vastavalt KAHOS § 17 lõikes 1 sätestatule.

2.3	Riigi Kaitseinvesteeringute Keskuse üldosakonnal korraldada kinnisasja mõttelise osa müügilepingu sõlmimine kahe kuu jooksul pärast käesoleva otsuse kinnisasja omanikule teatavaks tegemist.

2.4	Kinnisasja ostmisega kaasneva notaritasu maksab Riigi Kaitseinvesteeringute Keskus.

2.5	Riigi Kaitseinvesteeringute Keskuse üldosakonnal teha vajalikud kanded riigi kinnisvararegistris.

2.6	Käskkirja peale võib esitada kaebuse halduskohtule 30 päeva jooksul arvates otsuse teatavaks tegemisest.

2.7	Käskkiri teha teatavaks kinnisasja omanikule, taristuosakonna harjutusväljade portfellijuhile ja üldosakonna riigivara valdkonna juhile ning Kaitseministeeriumi riigikaitse planeerimise osakonna hanke- ja taristupoliitika juhile.

(allkirjastatud digitaalselt)

Magnus-Valdemar Saar
peadirektor